
maaüksuse Narva linna munitsipaalomandisse taotlemine

Narva Linnavalitsus otsustab:

1. Esitada Narva Linnavolikogule otsuse eelnõu “ Kulgusadama tee 10a maaüksuse Narva linna munitsipaalomandisse taotlemine ja maaüksusele katastriüksuse sihtotstarbe määramine” (otsuse eelnõu lisatud).
2.   Volitada hr Peeter Tambu nimetatud küsimus Narva Linnavolikogus ette kandma.

  Kairi Johannes
   Linnapea

Kulgusadama tee 10a maaüksuse Narva linna munitsipaalomandisse

taotlemine ja maaüksusele katastriüksuse sihtotstarbe määramine
1. Asjaolud ja menetluse käik 

Vastavalt Narva Linnavolikogu 17.06.2010.a otsusega nr 96 „Kulgu sadama maa-ala“ kehtestatud detailplaneeringule moodustatakse maaüksus ligikaudse pindalaga 933 m2, mille aadress on Narva linn, Kulgusadama tee 10a. Aadress on määratud Narva Linnavalitsuse 04.03.2009.a korraldusega nr 236-k. Antud maaüksusel asub Narva linnale kuuluv rajatis (kai).

Kulgu sadama maa-ala detailplaneeringuga on taotletavale maaüksusele kavandatud laevateenindussadam.
Kulgusadama tee 10a maaüksus ei haara enda alla maad, millele on esitatud avaldusi selle maa tagastamiseks ega kompenseerimiseks. Antud maale ei ole esitatud avaldusi selle maa ostueesõigusega erastamiseks ega ka riigiomandisse jätmiseks. 

Kulgu sadama maa-ala detailplaneeringu kohaselt on maaüksuse sihtotstarve tootmis- ja ärimaa (T-50%; Ä-50%). 

Narva Linnavolikogu 26.09.2007 määrusega nr 36 (muudetud 18.12.2007 määrusega nr 43, 15.05.2008 määrusega nr 28, 25.09.2008 määrusega nr 38 ja 25.09.2009 määrusega nr 27 ja 27.05.2010 määrusega nr 21) vastu võetud Narva linna arengukava tegevuskavas aastateks 2008-2014 on prioriteetseks tegevussuunaks määratud jõesadamate rekonstrueerimine ja veeliikluse arendamine.
2.Õiguslikud alused.
Maareformi seaduse § 25 lõik 1, § 28 lõike 1 punkt 1 ja lõige 2, Maakatastriseaduse § 18 lõik 2, Ühistranspordiseaduse § 5 lõike 1 punkt 1 ja punkt 4, Kohaliku omavalitsuse korralduse seaduse § 6 lõik 1 ja § 22 lõike 1 punkt 37, Vabariigi Valitsuse 23.10.2008.a määrus nr 155 „Katastriüksuse sihtotstarvete liigid ja nende määramise kord”, Vabariigi Valitsuse 02.06.2006.a määrus nr 133 “Maa munitsipaalomandisse andmise kord”, Narva Linnavolikogu 17.06.2010.a otsusega nr 96 kehtestatud detailplaneering „Kulgu sadama maa-ala“, Narva Linnavolikogu 26.09.2007.a määrusega nr 36 „Narva linna arengukava 2008-2010 kinnitamine“ (muudetud 18.12.2007 määrusega nr 43, 15.05.2008 määrusega nr 28, 25.09.2008 määrusega nr 38 ja 25.09.2009 määrusega nr 27) kinnitatud Narva linna Arengukava 2008-2014, Narva Linnavolikogu 21.01.2010.a otsusega nr 9 kehtestatud Narva sadamate arengukava aastateks 2009-2018.
3. Otsus.
3.1. Taotleda Narva linna munitsipaalomandisse Kulgusadama tee 10a maaüksus (lisa1), ligikaudse 
       pindalaga 933 m2.
3.2. Määrata Kulgusadama tee 10a maaüksusele katastriüksuse sihtotstarbeks ärimaa - 50% ja 
       tootmismaa – 50%
4.Rakendussätted.
4.1. Narva Linnavalitsuse Arhitektuuri- ja Linnaplaneerimise Ametil esitada punktis 3.1. nimetatud 

       krundi munitsipaliseerimiseks vajalik dokumentatsioon keskkonnaministrile.
4.2. Otsus jõustub teatavakstegemisest.

4.3. Otsust on õigus vaidlustada Tartu Halduskohtu Jõhvi Kohtumajas 30 päeva jooksul alates jõustumisest.

Mihhail Stalnuhhin

Linnavolikogu esimees
